**Cegléd Város Önkormányzatának Polgármesterétől**

2700 Cegléd, Kossuth tér 1.

Levélcím: 2701 Cegléd, Pf.: 85.

Tel.: 53/511-400; Fax: 511-406





|  |  |
| --- | --- |
| Iktatószám: C/ /2024.  Előterjesztő: dr. Csáky András polgármester  Ügyintéző: dr. Szoboszlay Árpádné aljegyző | Tárgy: „Kossuth Művelődési Központ” Nonprofit Kft. Felügyelőbizottsága tagjainak megválasztása |

**ELŐTERJESZTÉS**

a Képviselő-testület 2024. október 10-ei alakuló ülésére

**Tisztelt Képviselő-testület!**

A Gazdasági Társaságok tekintetében, a Polgári Törvénykönyvről szóló 2013. évi V. törvény (a továbbiakban: Ptk.) 3:26. § (1) bekezdése alapján a tagok vagy az alapítók, a létesítő okiratban három tagból álló felügyelőbizottság létrehozását rendelhetik el azzal a feladattal, hogy az ügyvezetést a jogi személy érdekeinek megóvása céljából ellenőrizze.

*A köztulajdonban álló gazdasági társaságok takarékosabb működéséről szóló 2009. évi CXXII. törvény* (továbbiakban: Törvény) 4. § (1) bekezdése szerint – figyelemmel a 4. § (2) bekezdésére – a **felügyelőbizottság létrehozása a köztulajdonban álló gazdasági társaságoknál kötelező**.

A Ptk. 3:121. § (1)-(2) bekezdése alapján a felügyelőbizottság 3 tagból áll, megbízatásuk öt évre szól.

A felügyelő-bizottság tagjait Cegléd Város Önkormányzatának Képviselő-testülete választja meg. A Ceglédi TV Közhasznú Nonprofit Kft. jelenlegi felügyelő-bizottsági tagjainak (*Fésűs Ferenc Zsigmond, Gábor Csaba és Csurgai Ilona Zsuzsánna*) megbízatása 2024. október 31. napján lejár.

Javasolom, hogy a Tisztelt Képviselő-testület válassza meg a Társaság új felügyelő-bizottsági tagokat, egységes időbeli hatállyal 5 évre szólóan. *Konkrét személyi javaslattal a napirend tárgyalása során kívánok élni.*

*Az egyesülési jogról, a közhasznú jogállásról, valamint a civil szervezetek működéséről és támogatásáról szóló 2011. évi CLXXV. törvény*ben a közhasznú szervezetek működésével kapcsolatosan rögzített összeférhetetlenségi rendelkezése a következő:

*38. § ….*

*(3)* ***Nem lehet a felügyelő szerv elnöke vagy tagja****, illetve könyvvizsgálója* ***az a személy, aki***

*a)* ***a döntéshozó szerv****, illetve az ügyvezető szerv elnöke vagy* ***tagja*** *(ide nem értve az egyesület döntéshozó szervének azon tagjait, akik tisztséget nem töltenek be),*

*b)* ***a közhasznú szervezettel******e megbízatásán kívüli más tevékenység kifejtésére irányuló munkaviszonyban vagy munkavégzésre irányuló egyéb jogviszonyban áll,*** *ha jogszabály másképp nem rendelkezik,*

*c)* ***a közhasznú szervezet cél szerinti juttatásából részesül*** *– kivéve a bárki által megkötés nélkül igénybe vehető nem pénzbeli szolgáltatásokat, és az egyesület által tagjának a tagsági jogviszony alapján a létesítő okiratban foglaltaknak megfelelően nyújtott cél szerinti juttatást –, illetve*

*d)* ***az a)–c) pontban meghatározott személyek közeli hozzátartozója****.”*

A felügyelőbizottsági tagok díjazásának szabályait a Törvény 6. §-a az alábbiak szerint rögzíti:

…

*„(2) A köztulajdonban álló gazdasági társaság* ***felügyelőbizottság****a e****lnök****ének e jogviszonyára tekintettel megállapított* ***havi díjazása nem haladhatja meg a mindenkori kötelező legkisebb munkabér ötszörösét****, illetve a felügyelőbizottság* ***többi tagja esetében a mindenkori kötelező legkisebb munkabér háromszorosát****. E díjazáson kívül a köztulajdonban álló gazdasági társaság felügyelőbizottságának tagja – az igazolt, a megbízatásával összefüggésben felmerült költségeinek megtérítésén kívül – más javadalmazásra nem jogosult.*

*(3) A köztulajdonban álló gazdasági társaság igazgatósága elnökének vagy más tagjának, továbbá felügyelőbizottsága elnökének vagy más tagjának e jogviszonyára tekintettel a* ***megbízatás megszűnése esetére juttatás nem biztosítható.***

*(4)* ***Egy természetes személy legfeljebb egy köztulajdonban álló gazdasági társaságnál betöltött*** *vezető tisztségviselői megbízatás, valamint legfeljebb egy köztulajdonban álló gazdasági társaságnál betöltött* ***felügyelőbizottsági tagság után részesülhet javadalmazásban****.”*

A jelenlegi felügyelőbizottság elnöke 44.780,- Ft/hó, tagjai pedig 37.500,- Ft/hó díjazásban részesülnek.

A döntéshozatal az egyesülési jogról, a közhasznú jogállásról, valamint a civil szervezetek működéséről és támogatásáról szóló 2011. évi CLXXV. törvény 37. § (1) bekezdése alapján, **nyilvános ülés** keretében, Magyarország helyi önkormányzatairól szóló 2011. évi CLXXXIX. törvény (Mötv.) 50. §-a alapján - figyelemmel a 42. § 2. pontjára – **minősített szavazati arány**t igényel.

Cegléd, 2024. október 4.

Dr. Csáky András

polgármester

**---------**

**Határozati javaslat**

**Cegléd Város Önkormányzatának Képviselő-testülete,** mint a „Kossuth Művelődési Központ” Nonprofit Közhasznú Kft. 100 %-ban tulajdonos alapítója

1.) megválasztja a „Kossuth Művelődési Központ” Nonprofit Közhasznú Kft. (13-09-184838, székhely: 2700 Cegléd, Kossuth tér 5/a.) felügyelőbizottsága tagjának 2024. november 1. napjától 2029. október 31. napjáig szóló időtartamra

1.1.) *(név) ………..……….. (anyja neve): ………………,(lakóhelye:)………………..*alatti lakost

1.2.) *(név) ………..……….. (anyja neve): ………………,(lakóhelye:)………………..*alatti lakost

1.3.) *(név) ………..……….. (anyja neve): ………………,(lakóhelye:)………………..*alatti lakost

2.) megállapít a felügyelőbizottság elnökének ……….. Ft/ hó, tagjainak ………. Ft/hó díjat.

3.) utasítja a Társaság ügyvezetőjét az alapítói döntésnek a cégnyilvántartáson történő keresztülvezetésére.

**Határidő**: azonnal **Felelős**: Détári-Lukács Ágnes ügyvezető

A határozatot kapja:

1. „Kossuth Művelődési Központ” Nonprofit Kft. – Détári-Lukács Ágnes ügyvezető
2. Jegyzőkönyv

Az előterjesztést láttam:

Dr. Diósgyőri Gitta címzetes főjegyző